ایسپانیانین باشکندی مادریدده، آفریقالی بیر کوچه ساتیجی‌سینین پلیس‌دن قاچارکن سکته سونوجو اؤلمه‌سی اوزرینه کوچه گؤستریلری دوزنلندی.
مادریدده ۳۵ یاشینداکی سنگال‌لی کوچه ساتیجی‌سی مامه مباگه، آخشام ساعاتلارین‌دا شهر مرکزین‌ده ساتیش سیراسیندا پلیسلرین گلدیگینی گؤرونجه قاچماغا باشلادی.
پلیسلرین موتورسیکلتله تعقیب ائتدیگی یاسادیشی کؤچمن، مادریدین لاواپیس سمتین‌ده‌کی ائوینین یاخینلیغین‌دا سکته کئچیره‌ک یئره دوشدو.
مباگه مداخیله‌لره باخمایاراق حیاتینی ایتیردی.
بونون اوزرینه مباگه‌نین یولداشلاری، لازیم اینجه‌لمه‌لر آپاریلیب راپور توتولمادان جسدین آلینماسینی انگلله‌مک اوچون کوچه‌نی باغلادی.
حادثه‌نین ائشیدیلمه‌سینین آردین‌دان آیریجا لاواپیس سمتینده کؤچه گؤستریلری ده باشلادی.
یوللاری کسن سمت ساکینلری، "پلیس دؤولتی دئییل، سوسیال دؤولت"، "قاتیل پلیس"، "پلیس دیشاری" شعارلاری وئردی.
پلیس، اتوبوس دوراقلاری و بانکوماتلارا ضرر وئره‌ن، زیبیل کونتینرلرینی یاندیران گؤستری‌چیلره گوج قوللاناراق مداخیله ائتدی.
حادثه‌لر سیراسیندا ۴ وطنداش ایله ۱۰ پلیس ده یونگول شکیلده یارالاندی.
